แกะสาวตั้งท้อง จากอสุจิแกะแช่แข็ง เก็บไว้นานถึงครึ่งศตวรรษ 
(ภาพประกอบ:แกะพันธุ์เมอริโน),ฮือฮา นักวิทย์ออสซี่ เผยผลการทดลองผสมเทียมแกะตัวเมีย กับอสุจิแช่แข็งของแกะตัวผู้ ที่เก็บไว้นานนับ 50 ปี สามารถทำให้แกะตัวเมียตั้งท้อง และคลอดลูกออกมาไม่ต่างจากอสุจิแกะแช่แข็งปีเดียว,เมื่อ 19 มี.ค.62 เว็บไซต์ sky รายงาน น้ำเชื้อหรืออสุจิที่ถูกแช่แข็งเก็บไว้เป็นเวลา 1 ปีหรือนานนับ 50 ปี ขณะนี้อาจเชื่อได้น่าจะมีคุณภาพในการผสมพันธุ์ไม่แตกต่างกันนัก หลังจากนักวิทยาศาสตร์แห่งมหาวิทยาลัยซิดนีย์ในออสเตรเลีย ได้ทดลองทำการผสมเทียมแกะตัวเมียสายพันธุ์เมอริโนจำนวน 56 ตัว โดยใช้อสุจิแช่แข็งอายุกว่า 50 ปีที่ได้จากแกะตัวผู้จำนวน 4 ตัว ซึ่งอสุจิเหล่านี้ถูกแช่แข็งไว้ในคลังเก็บน้ำเชื้อมาตั้งแต่ พ.ศ.2511 จนถือเป็นอสุจิแช่แข็งที่มีอายุมากที่สุดในโลก,ทีมวิจัยเผยอสุจิดังกล่าวบรรจุในลูกทรงกลมเล็กๆ เก็บไว้อย่างดีในถังไนโตรเจนขนาดใหญ่และแช่แข็งในอุณหภูมิติดลบ 196 องศา ก่อนนำมาใช้งานอสุจิเหล่านี้ต้องถูกทดสอบสมรรถภาพหลายอย่าง ทั้งการเคลื่อนไหว ความเร็ว ความสามารถในการอยู่รอด และจำนวนทั้งหมดที่สมบูรณ์ของดีเอ็นเอ ซึ่งผลการทดลองพบว่าแกะสาวเมอริโนที่ถูกผสมเทียมมี 34 ตัวสามารถตั้งท้อง เมื่อเทียบระหว่างการผสมเทียมด้วยอสุจิอายุครึ่งศตวรรษ พบว่ามีอัตราความสำเร็จ 61% สูงกว่าอสุจิที่แช่แข็งเพียงปีเดียวที่มีอัตราสำเร็จที่ 59%,รศ.ไซมอน เดด กราฟ ผู้วิจัยเผยว่าการทดลองนี้ชี้ให้เห็นถึงความเป็นไปได้อย่างชัดเจนของการเก็บอสุจิได้ในระยะยาว ที่สำคัญคือทำให้เพิ่มความหวังในการขยายพันธุ์สัตว์ที่ใกล้สูญพันธุ์หลายชนิดในอนาคต
ฮือฮา นักวิทย์ออสซี่ เผยผลการทดลองผสมเทียมแกะตัวเมีย กับอสุจิแช่แข็งของแกะตัวผู้ ที่เก็บไว้นานนับ 50 ปี สามารถทำให้แกะตัวเมียตั้งท้อง และคลอดลูกออกมาไม่ต่างจากอสุจิแกะแช่แข็งปีเดียว
อสุจิแกะแช่แข็ง,แกะสาวตั้งท้องจากอสุจิแช่แข็ง,อสุจิแกะแช่แข็ง 50ปี,เก็บอสุจิ,ตั้งท้อง